b'\n_START_ARTICLE_\nDugi Rat\n_START_SECTION_\nGeografija\n_START_PARAGRAPH_\nDugi Rat le\xc5\xbei 5 km zahodno od Omi\xc5\xa1a v primorskem delu Poljica ob glavni cesti Split - Dubrovnik. Vzhodno od naselja in zahodno pri Malem Ratu je vrsta pe\xc5\xa1\xc4\x8denih pla\xc5\xbe (Luke, Roga\xc4\x8d in druge)._NEWLINE_V pristani\xc5\xa1\xc4\x8du, ki je namenjen za potrebe industrije in za pristajanje turisti\xc4\x8dnih plovil ni prostora, stoji svetilnik, ki oddaja svetlobni signal: Z Bl(2) 5s. Nazivni domet svetilnika je 3 milje.\n_START_SECTION_\nZgodovina\n_START_PARAGRAPH_\nNajstarej\xc5\xa1a naselja v ob\xc4\x8dini se razprostirajo na vi\xc5\xa1ini 200 - 250 mnm pod planino Perun, to so naselja: Jesenice, Zeljovi\xc4\x87i, Krug in Du\xc4\x87e. Nekatera od teh naselij je danes zapu\xc5\xa1\xc4\x8denih, ker so se prebivalci desetljetja odseljevali._NEWLINE_O starosti naselij na tem podro\xc4\x8dju govorijo arheolo\xc5\xa1ka odkritja. Najpomembnej\xc5\xa1a odkritja izvirajo predvsem iz dveh podzemnih jam imenovanih Turska pe\xc4\x8d in Ponistrica. Te najdbe dokazujejo, da je bilo to podro\xc4\x8dje poseljeno \xc5\xbee v kameni dobi. Trajno poseljenost pa dokazujejo tudi ostanki temeljev hi\xc5\xa1 in gomile iz obdobja bronaste in \xc5\xbeelezne dobe.'